18. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΕΘΝΙΚΗΣ ΑΜΥΝΗΣ Αριθ. 278008 της 30 Δεκ. 1965/23 Φεβρ. 1966  (ΦΕΚ Β΄ 107)  Περί επιδόματος υψηλού βαθμού ευθύνης και επιπόνου εργασίας Προσωπικού Ε.Μ.Υ. Έχοντες υπ' όψιν: 1.Το άρθρ. 20 του Ν.Δ. 4242/1962 «περί τροποποιήσεως φορολογικών και άλλων τινών διατάξεων». 2.Την παρ. 10 του άρθρ. 5 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.». 3.Τας διατάξεις του Ν.Δ. 3001/1954. 4.Την υπ' αριθ. 221037 της 2.9.1965 κοινήν απόφασιν Υπουργών Οικονομικών και Συγκοινωνιών. 5.Τας ιδιαζούσας συνθήκας παροχής εργασίας υπό του προσωπικού της Εθνικής Μετεωρολογικής Υπηρεσίας, αποφασίζομεν:     1)Εις άπαν το τακτικόν, έκτακτον, επί Συμβάσει ή επί ημερομισθίω προσωπικόν της Εθνικής Μετεωρολογικής Υπηρεσίας του Υπουργείου Εθνικής Αμύνης, παρέχεται επίδομα υψηλού βαθμού ευθύνης και επιπόνου εργασίας κατά την ενάσκησιν του έργου του, ανερχόμενον εις ποσοστόν 1/10 του βασικού αυτού μισθού ή ημερομισθίου. 2)Η ισχύς της παρούσης άρχεται από 1ης Σεπτ. 1965. 3)Η παρούσα κυρωθήτω δεόντως μερίμνη του Υπουργείου Εθνικής Αμύνης. Εκυρώθη αφ' ης ίσχυσεν, δια της παρ. 11,2 άρθρ. 25 Ν.Δ. 4548/1966 (τόμ. 2Α σελ. 384,55).   